गौरी खान पर लगा धोखाधड़ी का आरोप, आईपीसी की धारा 409 के तहत दर्ज हुआ केस
Shah Rukh Khan Wife Gauri Khan Property Fraud Case - सुपरस्टार शाहरुख खान की पत्नी गौरी खान कानूनी पचड़े में फंस गई हैं। दरअसल एक शख्स ने गौरी खान समेत 3 लोगों के खिलाफ लखनऊ में FIR दर्ज करवाई है
सुपरस्टार शाहरुख खान की पत्नी गौरी खान कानूनी पचड़े में फंस गई हैं। दरअसल एक शख्स ने गौरी खान समेत 3 लोगों के खिलाफ लखनऊ में FIR दर्ज करवाई है। गौरी के खिलाफ ये केस आईपीसी की धारा 409 के तहत दर्ज किया गया है।
86 लाख रुपए चार्ज करने के बावजूद शख्स को नहीं मिला फ्लैट
मुंबई निवासी जसवंत शाह नाम के एक शख्स का आरोप है कि जिस कंपनी (तुलस्यानी कंस्ट्रक्शन एंड डेवलपर्स लिमिटेड) की गौरी ब्रांड एंबेसडर हैं, उसने 86 लाख रुपए चार्ज करने के बावजूद उन्हें अभी तक फ्लैट नहीं दिया है। ये फ्लैट लखनऊ के सुशांत गोल्फ सिटी में तुलसियानी गोल्ड व्यू में स्थित है। उस शख्स ने गौरी पर पैसे हड़पने का आरोप लगाते हुए लखनऊ थाने में शिकायत दर्ज करवाई है।
शख्स का आरोप है कि इस फ्लैट में अब कोई और रह रहा है
मीडिया रिपोर्ट्स के मुताबिक उस शख्स ने शिकायत में दावा किया है कि उनसे पैसे लेने के बावजूद ये फ्लैट किसी और को दे दिया गया है। शिकायतकर्ता ने गौरी खान के अलावा तुलस्यानी कंस्ट्रक्शन एंड डेवलपमेंट लिमिटेड के चीफ एमडी अनिल कुमार तुलस्यानी और डायरेक्टर महेश तुलस्यानी के खिलाफ भी FIR दर्ज करवाई है। शिकायत में कहा गया है कि शाह ने ब्रांड एंबेसडर गौरी के प्रचार प्रसार से प्रभावित होकर ये फ्लैट खरीदा था।
गौरी खान ने नहीं किया है इस पर रिएक्ट 
गौरी की अपनी खुद की कंपनी 'गौरी खान डिजाइन्स' है। वो बी-टाउन की बेहतरीन इंटीरियर डिजाइनर्स में से एक हैं, जिन्होंने कई फेमस सेलेब्स के घरों को डिजाइन किया है। आपको बता दें कि गौरी खान को इस बात की कोई भी जानकारी ही नहीं है। वो सिर्फ इस ब्रांड की एंबेसडर हैं, इसलिए उनके नाम पर भी FIR दर्ज की गई है। हालांकि अभी तक गौरी खान की तरफ से इस पर किसी भी तरह का कोई रिएक्शन सामने नहीं आया है।